Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4949

10. évfolyam Az Önismeret kereszttanterv alkalmazásának céljai a 10. évfolyamon Ismerkedjenek meg a tanulók azokkal az élethelyzetekkel, amelyek az emberi szervezetet pszichológiai és fiziológiai értelemben megterhelve krízist okozhatnak. Legyenek tisztában azzal, hogy "a stressz az élet savaborsa" (Selye J.), ha azonban tartósan fennáll, az káros lehet az egészségre. A lelki egészség megvédését segítő stratégiák megismerése után váljanak képessé a tanulók krízishelyzetben is hatékony konfliktus-megoldási, énvédő eljárások alkalmazására. TEMATIKUS TANANYAG TANULÁSI PROGRAM I. ÉLETÜNK ÉS A STRESSZ INFORMÁCIÓK TANULÁSA, TAPASZTALATOK SZERZÉSE A STRESSZRŐL 1. Mindennapi szorongásaink: a felelés és a vizsgázás (debilizáló szorongás, facilitáló szorongás); félelem betegségtől, sérüléstől, haláltól; az egzisztenciális félelem – félelem a jövőtől; kritikus életesemények: agresszió áldozatává válás; hozzátartozó halála; tartós krízishelyzetek: a család felbomlása; a család színvonalának nagymértékű esése – munkanélküliség; saját súlyos betegség, rokkantság vagy hozzátartozó súlyos betegsége, rokkantsága. A stressz fő okainak összegyűjtése tapasztalatok megbeszélésével és szépirodalmi, szakirodalmi szövegek feldolgozásával; a stressz a szervezet védekezésének fokozásában, energiatartalékok mozgósításában betöltött szerepének, jelentőségének tisztázása; az elhúzódó stressz káros hatásainak számbavétele 2. A stresszre adott reakciók: a szervezet erőtartalékainak mozgósítása; a stressz által kiváltott érzelmek, reakciók: a harag, az agresszió saját magunk ellen fordítása (pszichoszomatikus betegségek, önkárosító életvitel /alkoholizmus, dohányzás, kábítószerélvezet/, lelki betegségek, öngyilkosság); a harag, agresszió mások ellen fordítása (viselkedési problémák /deviancia, normasértés, mások testi épségének, életének veszélyeztetése/) A stressz által kiváltott érzelmek (düh, harag, agresszió) számbavétele tapasztalatok felidézésével, illetve szépirodalmi és szakirodalmi szövegek elemzésével; a devianciákkal kapcsolatos magyarországi és nemzetközi statisztikák elemzése; a tradíciók és az aktuális társadalmi, gazdasági helyzet szerepének elemzése az alkoholizmus, a kábítószerfogyasztás, az öngyilkosság, a lelki betegségek arányának növekedésével összefüggésben; olyan esetek elemzése, amelyekben a család elhúzódó krízishelyzete a tanulmányi eredmények látványos romlását, viselkedési zavarokat eredményezett II. AZ EGÉSZSÉG MEGŐRZÉSÉT SEGÍTŐ MEGKÜZDÉSI STRATÉGIÁK AZ EGÉSZSÉG MEGŐRZÉSÉT SEGÍTŐ MEGKÜZDÉSI STRATÉGIÁK TANULÁSA 1. Az érzelmek csillapításának stratégiái: önmérséklet -feszültségkontroll; relaxáció; elhárító mechanizmusok; emóció-kiürítés; lelki támasz keresése; a problémára fókuszáló stratégiák. tervezés; helyzetátalakítás; konstruktivitás; tanácskérés a probléma megoldására A megküzdési stratégiák tudatosítása szerepjátékban, többféle megküzdési mód lejátszása, a lehetséges következmények elemzése; önjellemzéssel annak feltárása, hogy a tanulók a mindennapi konfliktushelyzetekben milyen emóció- és problémafókusú stratégiákat részesítenek előnyben 2. A megküzdési stratégiák eredményességét segítő tényezők: a megküzdési eredményesség személyiségtényezői: éntudatosság; optimizmus – remény; belső kontroll; lelki edzettség; a pszichoszociális támasz egyéni és szervezett formái: a bizalmi személy mint támasz (családtagok, barátok); a segítő foglalkozású személy mint támasz (orvos, lelkész, szociális munkás, pedagógus, pszichológus); önsegítő és segítő laikus és professzionális szervezetek, egyesületek, alapítványok A megküzdési stratégiák eredményességét segítő tényezők számbavétele, elemzése élmények, tapasztalatok felidézésével és szövegfeldolgozással, illetve lehetőség szerint a témával foglalkozó dokumentumfilm megtekintésével; a segítő szervezetek ( NEVI, Nevelési Tanácsadó, Lelki Elsősegély telefonszolgálat, Anonim AIDS szűrés és tanácsadás, Rák ellen az Emberért – a Holnapért, Gyógyult Alkoholisták Klubja stb.) működésének, tevékenységének tanulmányozása ismeretterjesztő művek és propagandakiadványok olvasása, feldolgozása révén 2006/20/II. szám ☯ HON- ÉS NÉPISMERET KERESZTTANTERV 9–10. évfolyam 2006/20/II. szám A Hon- és népismeret című kerettanterv alkalmazásának céljai A Hon- és népismeret kereszttantervnek az a funkciója, hogy bemutassa annak a még koherens és szájhagyományozódással, belenevelődéssel, utánzással átszármazódó kultúrának az értékeit, amely a honfoglalással magunkkal hozott alapokon a Kárpát-medencében együtt élő népek sok évszázados egymásrahatása során sajátos magyar népi kultúraként alakult ki, és amely ismeret-tevékenységattitűdrendszerével tájékozódási pontokat nyújthat a múlt-jövő, az egyén-település-magyarság-európaiságemberiség és az adottságok-képességek-vállalható szerepek intervallumában. A Hon- és népismeret – a benne érintett tudományágak sokasága, a népi műveltség időbeni rétegzettsége, tájitörténeti tagoltsága és az ebből következő szereplehetőségek és szokások variabilitása eredményeként – komplexnek minősíthető. Így képességfejlesztő és attitűdalakítási, attitűdbefolyásolási potenciálja rendkívül nagy. A Hon- és népismeret felkínálható tevékenységei, közvetített ismeretei, attitűdkialakítási-befolyásolási szándékai révén: « segíti az egyéni szükségletek kielégítését, (például játékszükséglet: énekes-mozgásos gyermekjátékok, természetes anyagokból készíthető játékok stb.; önkifejezés szükséglete: népdal, ballada, keserves, sirató, táncos improvizáció, szokások stb.; önművelés szükséglete: szemelvények a néprajztudomány köréből, néprajzi gyűjtőmunka stb.; alkotás szükséglete: népművészeti, népi iparművészeti tárgyak tervezése, készítése stb.; « segíti a reális énkép kialakulását, a sokféle tevékenységben, szerepkörben való megméretődést (például: szokások bemutatása); « segíti a képességek sokoldalú fejlesztését és fejlődését, hozzájárulva az esetleges hátrányok enyhítéséhez, illetve a tehetségek felismeréséhez; « segíti az alkotásra való beállítódást, illetve felkészülést (például: kompozíciók tervezése motívumokból, népművészeti tárgyak tervezése és készítése stb.); « lehetővé teszi a reális magyarságkép kialakulását, ugyanakkor segíti az Európa-kép, világkép és emberkép alakulását is; « hozzájárul az empátia kialakulásához, például az emberi élet fordulóihoz fűződő szokások bemutatásával; « segíti az ökológiai szemléletmód kialakulását, a környezetgazdálkodási, tájgazdálkodási összefüggések felismerését; « koherens kultúraképével életvezetési mintákat ad pedagógusoknak, szülőknek és gyermekeknek egyaránt. A Hon- és Népismeret tananyagrendszere tájanként, néprajzi csoportonként, településenként más és más lehet. Meghatározó beállítódása, hogy a helyi hagyományokra, tevékenységkörökre épít és ezekre reflektálva mutatja be más tájegységek, vagy az "egész" hagyományrendszerét. A tananyag megismerésének alapja az évkör. Az idő körforgására épül a hagyományok, szokások ismeret- és tevékenységkörének koncentrikus bővülése, egyre komplexebbé válása a néprajztudományban való feldolgozottság vázlatos megismeréséig. Ebből adódóan a legtöbb tananyagrész (témakör, tevékenységkör) több tanéven keresztül is szerepel a tantervben, lehetőséget adva az esetleges lemaradások pótlására, a látens tanulásból eredő előnyök kihasználására, a tehetséges tanulók gondozására és a folyamatos gyakorlásra. 2006/20/II. szám Tematikus tananyag, tanulási program

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes